आज के फ़ेसबूकिया पीढ़ी में सेक्स एगो समान्य जरूरत, स्कूल से होखेला शुरूवात
हम कुंवार बानी, लेकिन हमरा सेक्स के बारे में सबकुछ पाता बा, हमरा क्लास के 75% से जादा लईकी सेक्स क चुकल बाड़ि’स। अगर हमरा बॉयफ्रेंड के दोसरा लईकी संगे संबंध बा, त एकरा में बाउर का बा? हमरो त दोसरा संगे संबंध बाटे।
आज हम फ़ेसबूक प उ सभकुछ लिख सकिला, जवन हम कबहु केहु से कहे ना सकति। फ़ेसबूक अवुरी क्लास में होखेवाला बातचीत से बिना सेक्स कईले हम बता सकिले कि सेक्स में कवन-कवन सावधानी के जरूरत बा।
इ कवनो कहानी ना हटे, इहे आज के जुग के असलियत बाटे। आज के 13 से 21 साल के बीच के कवनो लईका-लईकी से आपके अयीसन बात सुने के मिल जाई। इ उ पीढ़ी ह जेकरा से ‘फ़ेसबूक जेनेरेशन’ कहल जाता।
भुला जाई अपना समय के बात, नाया जमाना एही ‘फ़ेसबूक जेनेरेशन’ के बाटे, जेकर मान्यता अवुरी इच्छा, दुनो हमनी से अलग बा। हो सकता कि ए रिपोर्ट से आपके लागे कि, भोजपुरी में हमनी के का परोसे लगनी जा, लेकिन सच, सच होखेला। एकरा के जेतना जल्दी कबूल करब, ओतने आपके फायदा होई।
सच बा कि ‘फ़ेसबूक जेनेरेशन’ आजकल अयीसने बात करेला, ओकरा खातिर उ कवनो सेक्स प बात कईल कवनो बड़हन मुद्दा नईखे। आज बिना बंदिश के अवुरी मुद्दा निहन ए विषय प भी ‘फ़ेसबूक जेनेरेशन’ समान्य तरीका से बात करेला।
इ सच्चाई सिर्फ शहर तक सीमित नईखे, गाँव में भी लईका-लईकी बिना मोबाइल के नईखन रहत, चैटिंग, मैसेजिंग, इंटरनेट के सुविधा से लैस इ पीढ़ी सभकुछ जानतिया। आप अवुरी हमरा से कहीं बेहतर तरीका से जानतिया।
ए पीढ़ी के लोग मोबाइल के कृपा से वयस्क विडियो आराम से देख सकतारे, ओकरा के अनुभव क सकतारे, अवुरी आसानी से उपलब्ध चीज़ के फायदा उठा सकतारे। ए लोग के पाता बा कि सेक्स से पहिले कवन सावधानी के जरूरत बा अवुरी मामला गड़बडाईल त कवन गोली लेवे के बा।
एगो पत्रिका में प्रकाशित सर्वेक्षण के मुताबीक 19 साल से कम उमर के 100 लईकी में से 25 लईकी सेक्स के अनुभव लेवे के बात कबूल कईली। इ ओ देश के नतीजा बा, जाहां सेक्स अभियो प्रतिबंधित सूची में बाटे।
एही सर्वेक्षण के मुताबीक शहर के 12वां क्लास में पढेवाला कुछ लईका के ज़ेब में हमेशा कॉन्डोम पैकेट रहेला। हालांकि, अयीसन लोग के संख्या सर्वेक्षण के मुताबीक बहुत कम बाटे। संगही, सर्वे कहता कि 12वां क्लास के हर लईकी आपातकालीन गर्भनिरोधक (टैब्लेट) के बारे में जानकारी बाटे।
आज के पीढ़ी कवनो वादा कईल नईखे चाहत, मतलब बॉयफ्रेंड-गर्लफ्रेंड के मतलब प्रेमी-प्रेमिका नईखे। एकर सिर्फ एक मतलब बा, कुछ जरूरत तू हमार पूरा कर, कुछ तहार जरूरत हम पूरा करब। मतलब के जवन उमर के लोग के दुनिया में नादान कहल जाला, उ लोग रिश्ता के नाया परिभाषा गढ़ देले बाड़े।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva